Listakonan Fanndís Huld Valdimarsdóttir opnar í dag sýningu í Bókasafni Árborgar á Selfossi en Fanndís vinnur skart og muni í keramik , gler . Hún hefur mikinn áhuga á gömlu handverki og aðferðum . Keramik-glerperlugerð og glerblástur eru með elstu listformum sem finnast og hún blandar þeim gjarnan við aðrar greinar . Fanndís segir að vinna með aðferðir og að þróa tækni líkt og voru notuð fyrr á tímum í sambland við nútíma tækni , sé afar gefandi og gefi af sér skemmtileg karakter einkenni sem eru stöðugt í þróun . Fanndís hefur numið list sína víða , meðal annars var hún við nám frá 2006 - 2009 glerblástur við Riksglasskolan Orrefors í Svíðþjóð og sótt námskeið hjá Danmark Design og hjá Rebeccu Heap í Svíðþjóð . Hún hefur tekið þátt í útstillingum í Glass Museum í Vaxsjö , og hjá Myndlistakóla Reykjavíkur og samvinnu Mótunar námsins og Postulíns verksmiðjunnar Kahla Þýskalandi . Frekari upplýsingar má sjá um Fanndísi á www.fanndis.com og á fésbókarsíðu undir hennar nafni . Hún er með verkstæði í gömlu mjólkurhúsi á Brúnastöðum í Flóahreppi þar sem hún býr . Sýningin í Bókasafni Árborgar stendur til 23. apríl .